**Er du vores nye ASPIRANT instruktører?**

*Ansvar, fællesskab, kvalitet og udvikling*

Har gymnastik altid været en stor del at dit liv? Og har du lyst til at give andre gymnaster mulighed for at opleve glæden, fællesskabet og kick’et ved at lave et brag af en opvisning?

Så er det lige præcis dig, der skal være med i det nye team på DGI Nordsjælland Aspirant 17+!

Vi ønsker at skabe et Aspiranthold i DGI Nordsjælland med masser af fællesskab og lysten til at lave et brag af en opvisning! Som instruktør vil du indgå i et trænerteam, der skal stå for den ugentlige træning, hvor gymnaster udfordres og bliver dygtigere – både individuelt og som gruppe. Det hele samles i en fantastisk opvisning, der skal vises til både Stenbrostævnet, Forårsopvisninger, LandsdelsholdsGalla og DGI’s Aspirantstævne.

**Kan du se dig selv i nedenstående?**

* Du har erfaring som gymnast og/eller danser, eller som instruktør?
* Du brænder for at lære fra dig og udvikle dine gymnaster
* Du ved hvordan du skal motivere dine gymnaster, så de giver sig fuldt ud
* Du har lyst til at skabe et brag af en opvisning i samarbejde med de andre instruktører?

**Om DGI Nordsjællands Aspiranthold:**

Holdet består af en rytme- og en springside og er for ambitiøse og rutinerede gymnaster. Gymnasterne er 17år+.

* Holdet har fortræninger og udtagelse i august/september, og starter op i september 2022. Sæsonen slutter i maj/juni 2023.
* Holdet træner som udgangspunkt to timer om søndagen i Springhallen i Søndersøhallen i Værløse.
* Det forventes, at I afholder ekstratræninger i form af minimum 1 weekendtræning med overnatning og 2 ekstratræninger af 4 timers varighed. Der vil være mulighed for at afholde fest i forbindelse med ekstratræningerne.
* Som instruktør besslutter i, om holdet skal på tur til udlandet i slutningen af sæsonen.

Om Farum Gymnastikforening

* En forening som er ambitiøs og ønsker at udvikle gymnastikken i Nordsjælland
* En forening, som støtter instruktørteamet
* En forening, som sørger for, at du kommer på kursus

Er du interesseret i at være med til at skabe et fantastisk ASPIRANThold i Nordsjælland, så send en kort tekst om dig selv til vores daglige leder på admin@fgf.dk.